Wikipedia:Kalayakan artikel
Dalam Wikipedia, kalayakan adolah kriteria panantuan apokoh sabuah subjek layak atau suai untuak dibuekan artikelnyo atau indak. Konsep iko babeda jo "tanamo", "pantiang", atau "populer". Sabuah subjek dianggap tapanuahi kriteria kalayakannyo kok tapanuahi kriteria nan di bawah ko.
Kriteria kalayakan maatua subyek artikel, tapi indak maatua isi dari artikel itu surang.
Artikel nan mamanuahi kriteria kalayakanSuntiang
- Pambahasan nan signifikan, aratinyo sumber mambahas subjek sacaro lansuang, mandetail, jo nontrivial.1
- Ado sumber-sumber pambahasan nan jaleh,2 aratinyo musti bisa maagiah bukti kalayakan nan objektif, kok dapek labiah dari ciek sumber labiah rancak.
- Sumber nan barasa dari sumber nan tapicayo, aratinyo sumber ko dapek digunoan untuak pamastian kalayakan, sasuai padoman sumber tapicayo. Sumber ko dapek barupo karya nan alah dipublikasian dalam bantuak media.
- Indak mamihak, aratinyo indak buliah condong pado subjek atau mamuja-muji subjek nan ka dibahas, misalnyo mode promosi iklan, biografi tokoh nan bakalabiahan, dan lainnyo.
Artikel nan indak mamanuahi kriteria kalayakanSuntiang
Kok suatu artikel alun manampakan unsur kalayakan, usahokan untuak mampelokinyo jo caro:
- Pelokan surang. Carilah rujuakan tapicayo dari internet atau media lain
- Gunokan templat
{{subst:tak layak}}untuak maelo paratian panyuntiang lain
- Gabungkan artikel pado artikel lain nan cakupannyo labiah laweh
- Kok alun juo tasuo unsur kalayakan duo minggu sasudah templat
{{subst:tak layak}}diagiah, mangko artikel tasabuik ka diapuih capek.
Kok suatu artikel jaleh indak mamanuahi unsur kalayakan, dek:
- WP:KPC#A7: indak maindikasikan kapantiangan (tokoh, organisasi, situs), atau
- WP:KPC#A9: indak maindikasikan kapantiangan (film, acara televisi, dan rakaman musik),
lansuang agiah templat
{{hapuih|A7}} atau
{{hapuih|A9}}. Panguruih ka lansuang maapuih artikel nan mamanuahi kriteria pangapuihan capek.
Kalayakan indak basipaik samantaroSuntiang
Suatu kaba barito nan mahebohan indak lansuang mambuek suatu topik manjadi layak sabagai artikel Wikipedia dalam jangko panjang, dan sabaliaknyo. Topik nan indak mamanuahi standar kalayakan pado "wakatu kini", buliah sajo mamanuahi standar kalayakan pado "maso nan ka datang". Walau baitu, artikel indak buliah ditulih jo dasa spekulasi baso topik tasabuik ka mamanuahi kalayakan pado maso nan ka datang.
Isi artikelSuntiang
Padoman ko indak sacaro spesifik maatua tantang isi artikel. Padoman ko maagiah patunjuak tantang apokoh suatu topik cukuik layak untuak dimasuakan ka Wikipedia sabagai artikel surang.
Isi dari suatu artikel musti marujuak pado kabijakan jo padoman Wikipedia lain nan maatua tantang sumber tapicayo, sudut pandang netral, bukan riset asali, jo pamastian.
CatatanSuntiang
- Catatan 1: Contoh: Firman Gani mampunyoi artikel media massa nan mambahas tantang profil dirinyo (misalnyo: Sandy Indra Pratama. "Firman Gani: Berkarir dari Brimob". TEMPO Interaktif.), mangko disabuik layak dek pambahasannyo mandalam alias nontrivial. Sabaliaknyo, grup musik Three Blind Mice disabuik indak layak, dek walaupun panah disabuikan dalam suatu artikel (Martin Walker. "Tough love child of Kennedy". The Guardian.), grup musik tu hanyo disabuikan dalam ciek kalimaik saja, mambueknyo indak layak dek tamasuak dibahas sambia lalu sajo alias trivial.
- Catatan 2: Antaro lain, tapi indak tabateh pado: jurnal ilmiah, buku jo buku-e, surek kaba, majalah, dokumenter televisi dan radio, laporan dek dinas pamarintah, situs barito, dll.
bjn_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn mri_Latn min_Latn min_Latn min_Latn min_Latn min_Latn min_Latn min_Latn min_Latn min_Latn